Санаа, Артас Валентин оглу

Артас Валентин оглу Санаа (; 1991 чылдың ийи айның 9-та төрүттүнген) – тыва уктуг Россия болгаш Казахстанның хостуг хүреш мөгези. 2021 чылда Токиога болуп эрткен Олимпий оюннарының хүлер шаңналының, 2018 чылдың Делегей чемпионадының мөңгүн шаңналының, Азия чемпионадының 2017 чылда хүлер, а 2018 чылда алдын шаңналының эдилекчизи.

 Намдары 
Санаа Валентин оглу Артас 1991 чылдың ийи айның 9-та Тыва АССР-ниң Чадаана хоорайга төрүттүнген. 

2012 чылда И. Ярыгин аттыг делегей чергелиг маргылдаага баштайгы үнүүшкүнүн кылгаш, 3-кү черни ээлээн. Россияның чыынды командазының составынга ат-алдарлыг делегей чергелиг маргылдааларга киржип, аңаа мөңгүн медальдарны чаалап ап турган. 

2014 чылда Динмухаммед Кунаевтиң шаңналдары дээш эрткен делегей чергелиг маргылдааның  түңнелдери-биле Казахстан биле Россияның Хүреш федерацияларының аразында Казахстанның чыынды командазы дээш Артас Санааның хүрежириниң дугайында керээге ат салдынган.Артас Санаа (Казахстан) завоевал путевку на Олимпиаду в Бразилию 

2015 чылда Казахстанның Президентизининиң Кубогунуң хүлер медализи болган, а ол ышкаш делегей чергелиг чемпионатка 5-ки черни ээлээш, 2016 чылдың Олимпий оюннарынче Казахстанга кара чаңгыс лицензияны чаалап берген.  

Рио-де-Жанейро Олимпиадазынга Казахстанның чыынды командазының составынга ойнаарының бетинде бүгү-делегей рейтингизинге 8-ки черге турган Артас Санаа ислам чүдүлгезин хүлээп ап, ат-сывын Нурислам Санаев кылдыр өскерткенТувинский борец Артас Санаа принял ислам и сменил имяKazakh wrestler changes name ahead of Rio Olympics , ынчалза-даа Олимпиаданың бодунга чүгле 12-ги черни ээлээн. 

2017 чылда Азия чемпионадынга хүлер медальды апкан, а 2018 чылда Азия чемпиону болган. 

2018 чылда Будапешт хоорайга болган делегей чемпионадының финалынга россий спортчу Заур Угуевке аштыргаш, мөңгүн медальды чаалап алган. 

2019 чылда Нур-Султан хоорайга эрткен делегей чемпионадының хүлер медализи болган.

Токиога болуп эрткен  ХХХІІ чайгы Олимпий оюннарының хостуг хүрешке 57 кг деңзи чедир мөгелер аразынга хүлер медальдың эдилекчизи болган.   

 Демдеглелдер 

 Айтыглар 
 Нурислам Санаев  — олимпийская статистика на сайте Sports-Reference.comангли дылда 
 Нурислам Санаев — профиль на сайте International Wrestling Databaseангли дылда